**INŽINIERIAUS-KOMPIUTERININKO PAREIGINIAI NUOSTATAI**

1. **BENDROJI DALIS**
	1. Inžinieriaus-kompiuterininko pareigoms priimamas asmuo, turintis aukštąjį arba aukštesnįjį išsimokslinimą, logiškai mąstantis ir gerai mokantis dirbti kompiuteriu.
	2. Inžinierių-kompiuterininką skiria pareigoms ir atleidžia iš pareigų, nustato jo pareiginį atlyginimą, sudaro rašytinę darbo sutartį gimnazijos direktorius.
	3. Inžinierius-kompiuterininkas privalo žinoti:
		1. kompiuterio struktūrą ir veikimą;
		2. kompiuterio techninius duomenis, apkrovimo galimybes;
		3. kompiuterio aktyvumą, diskinio kaupiklio talpą bei greitį;
		4. naujausią informaciją apie kompiuterinę ir programinę įrangą, taip pat papildomas galimybes, skirtas naujos kartos programinei ir techninei įrangai panaudoti;
		5. kompiuterio priežiūros taisykles;
		6. terminologijos, nuorodų bei mato vienetų valstybinius standartus;
		7. galiojančius sąlyginius sutrumpinimus;
		8. programų sudarymo, įvedimo ir naudojimosi jomis taisykles;
		9. informacijos klasifikavimo ir kodavimo metodus;
	4. Inžinierius-kompiuterininkas privalo žinoti darbuotojų saugos ir sveikatos, priešgaisrinės saugos, elektrosaugos, higienos normas, dirbant su kompiuteriu reikalavimus.
	5. Inžinierius-kompiuterininkas privalo vadovautis Lietuvos Respublikos įstatymais, gimnazijos nuostatais, direktoriaus įsakymais, gimnazijos vidaus darbo tvarkos taisyklėmis, darbuotojų saugos ir sveikatos instrukcijomis, šiais pareiginiais nuostatais.
2. **INŽINIERIAUS-KOMPIUTERININKO PAREIGOS**
	1. Atlikti gimnazijos kompiuterių ir jų įrenginių bei kompiuterinio tinklo nuolatinę priežiūrą (programinę ir fizinę).
	2. Atlikti nesudėtingus kompiuterių ir jų įrenginių remonto darbus. Nepavykus pašalinti gedimų, kreiptis į gimnazijos vadovą dėl kompiuterių ir jų įrenginių remonto kitose įmonėse.
	3. Diegti naujausias kompiuterines programas, tvarkyti jų ryšius ir darbo aplinką.
	4. Talkinti mokytojams naudojant kompiuterius ir atlikti jų užsakymus (reikiamos programinės, techninės įrangos įdiegimas ir kt.).
	5. Konsultuoti mokytojus ir moksleivius kompiuterių naudojimo klausimais.
	6. Tausoti įmonės nuosavybę, rūpestingai naudotis IT priemonėmis.
	7. Tausoti savo sveikatą. Kasdienį darbą su kompiuteriu periodiškai keisti pertraukomis arba kita veikla, mažinančia darbo įtampą, patirtą dirbant su kompiuteriu.
	8. Laikytis nustatytos materialinių vertybių bei dokumentų saugojimo tvarkos.
3. **INŽINIERIAUS-KOMPIUTERININKO TEISĖS**
	1. prašyti informacijos, reikalingos programoms kurti iš gimnazijos administracijos;
	2. nustatyta tvarka reikalauti, kad būtų atlyginta žala, padaryta sveikatai dėl nesaugių darbo sąlygų:
	3. reikalauti, kad gimnazijos darbuotojai, dirbantys su kompiuterine technika, mokėtų saugiai dirbti;
	4. teikti pasiūlymus, kaip gerinti kompiuterinės technikos, programinės, sisteminės ir periferinės įrangos būklę;
	5. dalyvauti priimant atliktus gimnazijai kompiuterinės technikos priežiūros, įsigijimo, sisteminius, instaliavimo ir programinius darbus;
	6. jei atsirado regėjimo sutrikimų, kurie gali būti susiję su darbu prie kompiuterio, darbdavys privalo darbuotojui suteikti galimybę atlikti atitinkamą akių ir regėjimo ištyrimą;
	7. Kelti kvalifikaciją kursuose, seminaruose.
4. **INŽINIERIAUS-KOMPIUTERININKO ATSAKOMYBĖ**
	1. Inžinierius-kompiuterininkas atsako už:
		1. laiku ir teisingą darbo užduoties įvykdymą;
		2. darbuotojų saugos ir sveikatos, priešgaisrinės saugos, elektrosaugos dirbant kompiuteriu reikalavimų laikymąsi;
		3. patikėtos informacijos išsaugojimą;
		4. tinkamą darbo laiko naudojimą ir darbo drausmės pažeidimus.
	2. Už savo pareigų netinkamą vykdymą inžinierius-kompiuterininkas atsako vidaus darbo tvarkos taisyklių ir Lietuvos Respublikos įstatymų nustatyta tvarka.

Susipažinau ir sutinku:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (parašas) (data) (vardas, pavardė